સામાન્ય રીતે ઓરી અને રૂબેલા રોગના લક્ષણો લગભગ સમાન છે ત્‍યારે ૨૦૨૦ સુધીમાં આ રોગને નાબુદ કરવા સુરેન્દ્રનગર જિલ્‍લામાં તા.૧૬ મી જુલાઈથી આ અભિયાનનો પ્રારંભ થશે અને જિલ્‍લાના તમામ ૪.૬૨ લાખ બાળકોને આ રસી આપવામાં આવશે. જેમાં ૫ વર્ષથી નીચેના ૫૦ ટકા બાળકો છે તેમને પણ રસીકરણ કરાશે. બંસલે વધુમાં જણાવ્‍યું હતું કે, જિલ્‍લાના તમામ બાળકો શાળામાં ભણતા હોય કે આંગણવાડી હોય કે હાઈસ્‍કુલમાં ભણતા હોય તેવા બાળકો માટે શાળાઓમાં જ કેમ્‍પ રખાશે અને રસીકરણ માટે બનાયેલી ખાસ ચાર માણસોની ટીમ દ્વારા રસીકરણ થશે. બંસલે વધુમાં જણાવ્‍યું હતું કે, આ રસી લેવામાં કોઈ જોખમ કે ગંભીરતા નથી આથી ૧૫ વર્ષ સુધીના બાળકોને કોઈપણ જાતના ડર વિના રસીકરણ કરાવે તે જરૂરી છે અને માતા-પિતા તથા વાલીઓ જાગૃત બનીને બાળકોને આ રસી અપાવીને આ ઝુંબેશને સફળ બનાવશે.